Inadaiwa kuwa  Erick Kabendera alichukuliwa  kwa nguvu na watu kutoka  kwake nje kidogo ya jiji la Dar es Salaam eneo la Mbweni.

Kabendera ambaye anaandikia magazeti ya ndani na nje ya Tanzania, inaelezwa amechukuliwa Jumatatu na watu hao. 

Baadhi ya vyombo vya habari nchini Tanzania  likiwemo Gazeti la Mwananchi pamoja na televisheni ya mtandaoni  Mtetezi TV vinadaiwa kuthibitisha taarifa ya kutoweka kwa Bwana Kabendera baada ya  kuzungumza na ndugu jamaa na marafiki zake.

''Kwa mujibu wa taarifa za awali kutoka kwa ndugu, watu ambao walimkamata  walikuwa sita na walijitambulisha lakini hawakutoa vitambulisho vyao. Watu hao walieleza kuwa wanampeleka mwandishi huyo kituo cha polisi Oysterbay''. Imesema taarifa ya Watetezi TV. 

Kamati inayolinda waandishi wa habari barani Afrika (CPJ) kupitia ujumbe huu wa Twitter imesema inachunguza taarifa ya kukamwa kwa mwandishi wa habari za uchunguzi nchini Tanzania  Erick Kabendera aliyechukuliwa kutoka nyumbani kwake  na  "watu wasiojulikana " na mahala aliko hakufahamaiki:  

Mwandishi wa habari na mtetezi wa haki za binadamu  Ansbert Ngurumo  pia amezungumzia kuchukuliwa kwa Erick Kabendera kwenye ukurasa wake wa Twitter akisema Kabendera alimfahamisha mwenzake mmoja uwepo wa maafisa wengi wa usalama na watu wasiojulikana nyumbani kwake kabla ya kutoweka ambapo simu yake haikuweza kupatikana tena Jumatatu usiku:

 Mmoja wa wana ndugu ambaye ameomba hifadhi ya jina lake amesema, "Kabendera amechukuliwa na watu sita ambao walifika nyumbani kwake na kuingia kwa nguvu wakiwa na gari aina ya Toyota Alphard." limeripoti gazeti la Mwananchi nchini humo.

 Loy Kabendera ambaye ni mke wa Erick anadaiwa kulieleza gazeti la Mwananchi usiku wa  Jumatatu kuwa , watu hao walifika nyumbani na kujitambulisha kwamba ni polisi lakini hawakuwa tayari kutoa vitambulisho na wakalazimisha kuingia ndani.

Loy anadaiwa kusema kuwa walimchukua Erick kwa nguvu hali iliyowafanya baadhi ya majirani kufika kushuhudia tukio hilo na wale waliodiriki kupiga picha walinyang'anywa simu zao na... \n\nNipe kichwa kizuri cha makala hapo juu.
Mwandishi wa habari wa Tanzania Erick Kabendera yuko wapi?